Անվանի արվեստագետ-հեռուստալրագրողն այսօր իր գրապահոցում ունի բազմաթիվ դիպլոմներ ու պատվոգրեր, շնորհակալագրեր ու մրցանակներ: Բայց նրա համար հատկապես թանկ ու անգնահատելի է Յախունտովի անվան համամիութենական ասմունքի փառատոնում ստացած գլխավոր մրցանակը (1981 թվական, Լենինգրադ), որն այնպես սրբությամբ է պահում նա: Չէ՞ որ այն անդրանիկ մրցանակն է` իր ինքնատիպ ու զարմանահրաշ արվեստի առաջին գնահատանքը: